**El TecnoCampus patrocina per primer cop la cursa atlètica Mataró Run Festival**

*L’organitza l’associació Junts per l’Esport i tindrà lloc el proper 6 de març*

La presidenta del TecnoCampus, Dolors Guillen, i el president de l’associació Junts per l’Esport, Joan Gros, han signat avui el conveni de patrocini de la cursa atlètica Mataró Run Festival. La prova se celebrarà el diumenge 6 de març i seguirà el format de les dues anteriors edicions, amb sortida a les 9h de les curses de cinc i deu quilòmetres i, posteriorment, de les curses infantils, una de 600 metres per a nens i nenes de 6 a 9 anys i una altra de 1.200m per nens i nenes de 10 a 14 anys.

L’edició d’enguany l’organitza la nova entitat Junts per l’Esport de Mataró, integrada pels sis grans clubs de la ciutat (CA Laietània, Iluro Hoquei Mataró, Hoquei Mataró, Club Joventut Handbol Mataró, Club Esportiu Futsal Mataró i Centre Natació Mataró). Aquesta nova entitat té el suport de l’Ajuntament de Mataró i el Tecnocampus, que es compromet a difondre les activitats dels clubs a la comunitat empresarial i universitària del parc. Tots els col·lectius del TecnoCampus i els socis dels diferents clubs que integren Junts per l’esport de Mataró podran gaudir d’un descompte especial en la inscripció. Més informació sobre la cursa a <http://compagina.net/matarorunfestival/>

Més informació:  
Oriol Ribet   
Telf. 93 741 49 60 / 678 794 288   
[www.tecnocampus.cat](http://www.tecnocampus.cat)